Vrou in hof vir senior regeringsbeampte se moord | Maroela Media
Vrou in hof vir senior regeringsbeampte se moord
Die vrou van 'n senior regeringsbeampte sal Woensdag in die Oos-Londen landdroshof verskyn op aanklag van sy moord.
Bulelwa Ndudula (42) is Vrydag in Tsomo in hegtenis geneem, nadat haar man, Sakhekile Ndudula, die voormalige hoof van personeel by die Oos-Kaapse departement van maatskaplike ontwikkeling, verlede maand by sy huis doodgeskiet is.
Maroela Media het vroeër berig 'n huurder wat in die agterplaas van Sakhekile se huis in Cambridge-Wes in Oos-Londen woon, het 'n buurman geroep toe hy sien hoe Sakhekile met sy bebloede bolyf teen sy motor in die oprit van die huis leun. Hy is verskeie kere geskiet. Sakhekile is na 'n hospitaal gehaas, waar hy aan sy wonde beswyk het.
Sizwe Kupelo, Oos-Kaapse regeringswoordvoerder, het vroeër bevestig die oorledene was 'n senior beampte in die kantoor van die LUR vir maatskaplike ontwikkeling, Nancy Sihlwayi.
Nadat die polisie drie weke lank Sakhekile se raaiselagtige moord ondersoek het, het bewyse aan die lig gekom wat sy vrou die hoofverdagte in die saak gemaak het en sy is in hegtenis geneem.
Bulelwa het reeds vroeër vandeesweek in die hof verskyn en sal vandag na verwagting om borgtog aansoek doen.
Oos-Londen Sakhekile Ndudula
Chaos toe betogers brande op UK-kampus stig
Seker nie die regte manier om probleme uit te sorteer nie, vrou was baie kwaad vir hom, wonder wat was die oorsaak.